Opis tehničke tvorevine

Za našeg robota smo koristili fischertechnik-ovu opremu. Sama izrada robota nam nije stvarala tolike poteškoće kao sama ideja. E to je bio izazov. Prvo smo htjeli napraviti stacioniranog robota koji bi na neki način pomagao u ovoj pandemiji npr. elektrizirani stalak za dezinfekciju ruku. Svaka ideja koju smo pokušali smisliti je bila na ovaj ili onaj način praktična, ali smo shvatili da ne možemo smisliti nešto što nam se sviđa i sa čime bi mi bili zadovoljni. Odlučili smo raditi mobilnog robota te ga ciljano napraviti za mlađu populaciju, djecu. Mi smo ga u videu koristili kao nosača jaja od jednog mjesta do gnijezda no može se on koristiti za puno drugih igara. Na njega smo dodali ventilator u slučaju da jaja/lopticu treba još malo pogurati, ljestvice spojene na motor koje se otvaraju i zatvaraju kako jaje/loptica ne bi mogli ispasti van, te lampica koja svijetli kada se robot kreće. Na prednjoj strani robota se nalaze 2 „ruke“ koje drže lopticu/jaje, na njima su ljestve koje se otvaraju i zatvaraju kako jaje/loptica ne bi ispali van. Jedan od izazova nam je također bio gdje da stavimo bateriju. To smo riješili na način da ju sakrijemo ispod samog robota. Sami robot se pokreće pomoću joystika. Na njemu su 6 tipkala. Za kretanje u naprijed, nazad, lijevo, desno, pa otvaranje i zatvaranje ljestvi, paljenje i gašenje ventilatora.